Θερμησία Αργολίδας

Η Θερμησία (ή Θερμίσι) είναι παραθαλάσσιο χωριό του Νομού Αργολίδας. Βρίσκεται στα νότια του νομού, επτά χιλιόμετρα ανατολικά της Ερμιόνης. Ο πληθυσμός της σύμφωνα με την απογραφή του 2011 είναι 331 κάτοικοι.

Την ονομασία της την οφείλει στον αρχαίο ναό της Δήμητρας της Θερμασίας που βρισκόταν στην περιοχή. Το όνομά αυτό επιβίωσε μέχρι τις μέρες μας παρεφθαρμένο σε Θερμάσι, το οποίο στην συνέχεια έγινε Θερμησία. Αναφέρεται συχνά για το φρούριο της, το «Κάστρο Θερμησίας», καθώς και για τις πλούσιες αλυκές της.

Διοικητικές μεταβολές
Η Θερμησία ήταν συνδεδεμένη διοικητικά με τη γειτονική της Ερμιόνη, μέχρι το 1955 που αποτέλεσε ξεχωριστή κοινότητα. Στην κοινότητα θερμησίας ανήκαν και οι οικισμοί Αγία Αικατερίνη, Ακτή Ύδρας,  Μετόχι, Πηγάδια, Πλέπι, και  Σωληνάρι. Η κοινότητα Θερμησίας καταργήθηκε το 1998 όταν με την εφαρμογή του προγράμματος Καποδίστριας, εντάχθηκε στον Δήμο Ερμιόνης. Με την εφαρμογή του προγράμματος Καλλικράτης, το 2011, εντάχθηκε στον Δήμο Ερμιονίδας.

Πληθυσμός 
Το χωριό γνώρισε σημαντική αύξηση πληθυσμού μέχρι και το 1951 αλλά έκτοτε ο πληθυσμός του έχει μειωθεί σημαντικά.

Φωτογραφίες

Παραπομπές

Χωριά του νομού Αργολίδας
Δήμος Ερμιονίδας